Biroului Permanent al

Parlamentului


În conformitate cu art. 73 din Constituţia Republicii Moldova şi art.47 din Regulamentul Parlamentului se înaintează cu titlu de iniţiativă legislativă pentru modificarea şi completarea Legii nr. 198 din 15.05.2003 cu privire la arenda în agricultură

Proiect

LEGE
pentru modificarea şi completarea Legii nr. 198 din 15.05.2003 cu privire la arenda în agricultură

articol unic. Legea nr. 198 din 15.05.2003 cu privire la arenda în agricultură (Monitorul oficial al Republicii Moldova, 2003, nr. 163-166, art.650), cu modificările şi completările ulterioare, se completează după cum urmează:
1. Art. 21 se completează cu alineatul (4), cu următorul cuprins:

      „(5) La încetarea contractului de arendă a unui teren agricol pe care au fost înfiinţate planaţii multianuale finanţate din mijloacele fondului pentru subvenţionarea producătorilor agricoli, plantaţiile se transmit în proprietatea arendatorului, pentru buna administrare cu compensarea cheltuielilor proprii suportate de arendaş pentru plantarea şi administrarea acestora pînă la darea în rod, dacă contractul nu prevede altfel.
Preşedintele Parlamentului 

Notă informativă 

la proiectul de lege pentru modificarea şi completarea Legii nr. 198 din 15.05.2003 cu privire la arenda în agricultură

Prezentul proiect de lege este elaborat în scopul reglementării consecinţelor încetării contractului de arendă a unui teren agricol pe care au fost plantate plantaţii multianuale (livezi, nucari, viţă de vie ş.a.) finanţate din mijloacele fondului pentru subvenţionarea producătorilor agricoli.

Consider, oportun, ca în asemenea cazuri în scopul nepermiterii defrişării plantaţiilor şi administrarea lor în continuare, de către arendator, planaţiile înfiinţate cu utilizarea surselor financiare alocate din mijloacele fondurilor pentru subvenţionarea producătorilor  agricoli să fie transmise proprietatea arendatorului cu compensarea cheltuielilor suportate de arendaş la plantarea şi administrarea acestora pînă la darea în rod.

